РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/74-17

17. мај 2017. године

Б е о г р а д

**З А П И С Н И К**

**15. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 15. МАЈА 2017. ГОДИНЕ**

Седница је почела у 9,30 часова.

Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, Неђо Јовановић, Ђорђе Комленски, Александар Мартиновић, Жарко Мићин, Јован Палалић, Биљана Пантић Пиља и Балинт Пастор.

Седници нису присуствовали чланови Одбора: Михаило Јокић, Наташа Мићић, Милетић Михајловић, Душан Павловић, Срето Перић, Вјерица Радета, Душан Петровић и Катарина Ракић, нити њихови заменици.

Председник Одбора је ставио на гласање, а чланови Одбора су једногласно утврдили следећи:

Д н е в н и р е д :

1. Разматрање Предлога закона о изменама и допунама Закона о судијама, који је поднео народни посланик др Александар Мартиновић (број 7-1052/17 од 26. априла 2017. године), у појединостима;
2. Разно.

**ПРВА ТАЧКА** – Разматрање Предлога закона о изменама и допунама Закона о судијама, који је поднео народни посланик др Александар Мартиновић (број 7-1052/17 од 26. априла 2017. године), у појединостима.

**Петар Петровић** је предложио да се води обједињена расправа о поднетим амандманима на Предлог закона о изменама и допунама Закона о судијама, који је предложио народни посланик др Александар Мартиновић, као и да се након закључења расправе обави групно гласање, тако што ће се Одбор прво изјаснити о амандману који је предлагач прихватио, а затим о амандманима које предлагач није прихватио.

Чланови Одбора су **већином гласова** усвојили наведене предлоге.

**Петар Петровић** је рекао да је на Предлог закона о изменама и допунама Закона о судијама поднето укупно **33** амандмана, од којих је предлагач др Александар Мартиновић прихватио **један** амандман, који је поднео народни посланик Петар Петровић, а није прихватио **32** амандмана.

Председавајући је отворио обједињену расправу о свим амандманима поднетим на Предлог закона о изменама и допунама Закона о судијама.

Како се нико од чланова Одбора није јавио за реч, председавајући је предложио, а чланови Одбора су **једногласно** одлучили да:

- Одбор предложи Народној скупштини да **ПРИХВАТИ** амандман на члан 4. који је поднео народни посланик Петар Петровић.

Одбор је одлучио да предложи Народној скупштини да **ОДБИЈЕ** следеће амандмане:

-на члан 1. који је поднела народни посланик Александра Чабраја;

-на члан 1. који је поднео народни посланик Зоран Живковић;

-на члан 1. који је поднела народни посланик Мариника Тепић;

-на члан 1. који је поднео народни посланик Ђорђе Вукадиновић;

-на члан 1. који су заједно поднели народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;

-на члан 1. који су заједно поднели народни посланици Вјерица Радета, Зоран Красић, Немања Шаровић и Срето Перић;

-на члан 1. који су заједно поднели народни посланици Горан Ћирић, Горан Јешић, мр Александра Јерков, Балша Божовић, Радослав Милојичић, Маја Виденовић, Гордана Чомић, Томислав Жигманов, Душан Петровић, Верољуб Стевановић и Дејан Николић;

-на члан 1. који су заједно поднели народни посланици Срђан Ного, Бошко Обрадовић, др Драган Весовић, Марија Јањушевић, мр Иван Костић, Зоран Радојичић и проф. др Миладин Шеварлић;

-на члан 1. који је поднео народни посланик Маријан Ристичевић;

-на члан 1. који су заједно поднели народни посланици др Санда Рашковић Ивић, др Дијана Вукомановић и Горан Пекарски;

-на члан 2. који је поднео народни посланик Зоран Живковић;

-на члан 2. који је поднела народни посланик Мариника Тепић;

-на члан 2. који је поднео народни посланик Ђорђе Вукадиновић;

-на члан 2. који су заједно поднели народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;

-на члан 2. који су заједно поднели народни посланици Вјерица Радета, Зоран Красић, Немања Шаровић и Срето Перић;

-на члан 2. који су заједно поднели народни посланици Горан Ћирић, Горан Јешић, Александра Јерков, Балша Божовић, Радослав Милојичић, Маја Виденовић, Гордана Чомић, Томислав Жигманов, Душан Петровић, Верољуб Стевановић и Дејан Николић;

-на члан 2. који су заједно поднели народни посланици Срђан Ного, Бошко Обрадовић, др Драган Весовић, Марија Јањушевић, мр Иван Костић, Зоран Радојичић и проф. др Миладин Шеварлић;

-на члан 2. који са исправком је поднео народни посланик Маријан Ристичевић;

-на члан 3. који је поднела народни посланик Александра Чабраја;

-на члан 3. који је поднео народни посланик Зоран Живковић;

-на члан 3. који је поднела народни посланик Мариника Тепић;

-на члан 3. који је поднео народни посланик Ђорђе Вукадиновић;

-на члан 3. који су заједно поднели народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;

-на члан 3. који су заједно поднели народни посланици Вјерица Радета, Зоран Красић, Немања Шаровић и Срето Перић;

-на члан 3. који су заједно поднели народни посланици Горан Ћирић, Горан Јешић, Александра Јерков, Балша Божовић, Радослав Милојичић, Маја Виденовић, Гордана Чомић, Томислав Жигманов, Душан Петровић, Верољуб Стевановић и Дејан Николић;

-на члан 3. који су заједно поднели народни посланици Срђан Ного, Бошко Обрадовић, др Драган Весовић, Марија Јањушевић, мр Иван Костић, Зоран Радојичић и проф. др Миладин Шеварлић;

-на члан 3. који је поднео народни посланик Маријан Ристичевић;

-на члан 4. који је поднео народни посланик Зоран Живковић;

-на члан 4. који је поднела народни посланик Мариника Тепић;

-на члан 4. који су заједно поднели народни посланици Вјерица Радета, Зоран Красић, Немања Шаровић и Срето Перић;

-на члан 4. који су заједно поднели народни посланици Горан Ћирић, Горан Јешић, Александра Јерков, Балша Божовић, Радослав Милојичић, Маја Виденовић, Гордана Чомић, Томислав Жигманов, Душан Петровић, Верољуб Стевановић и Дејан Николић;

-на члан 4. који је са исправком поднео народни посланик Маријан Ристичевић.

За известиоца Одбора на седници Народне скупштине одређен је Петар Петровић, председник Одбора.

**ДРУГА ТАЧКА -** Разно.

Расправа у вези са овом тачком дневног реда није отвана.

Седница је завршена у 9,40 часова.

СЕКРЕТАР ПРЕДСЕДНИК

Сања Пецељ Петар Петровић